Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (IV. 29.) és a 179/2004. (V. 26.) Korm. rendeletekben előírt speciális szabályok
Paragraph Index: 1662

3. NEMZETKÖZI GAZDASÁGI KAPCSOLATOK SZAKÁLLAMTITKÁRSÁG 3.1. TITKÁRSÁG Feladata a szakállamtitkár által meghatározott teendők ellátása. 3.2. VÁLLALATI KAPCSOLATOK FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: – Befektetői Kapcsolatok Osztály, – Kereskedelemfejlesztési és Ellentételezési Osztály, – Külgazdaság-stratégiai Osztály. A Főosztály feladatai: 1) a nemzetgazdasági szempontból kiemelkedő jelentőségű beruházásokkal, valamint a multinacionális vállalatok magyarországi befektetéseivel kapcsolatos kormányzati feladatok előkészítésének és végrehajtásának irányítása; az egyedi támogatásokról szóló előterjesztések elkészítése, 4 Feladatait az Általános Rendelkezések B. részének 2. pontja határozza meg. 2006/94. szám 2) a nemzetgazdasági szempontból kiemelkedő jelentőségű beruházások támogatására vonatkozó folyamatszabályozás – beleértve az eljárásrend kidolgozása, karbantartása, szükség esetén módosítások kezdeményezése, 3) az egyedi kormánydöntés (EKD) alapján megítélt támogatások folyamatának irányítása, a közreműködő szervezetek és az ITDH bevonásával, továbbá a társminisztériumok által kezelt, az EKD-hez kapcsolódó támogatási lehetőségek közvetítése az érintett vállalatok felé, 4) az EKD szerződéses feltételeinek kialakítása, a szerződés előkészítése a közreműködő szervezetek és a társminisztériumok bevonásával, 5) a Magyarországon megtelepedett külföldi befektetőkkel, multinacionális cégekkel való rendszeres és folyamatos kapcsolattartás; a működésük során felmerülő problémák megoldásának kormányzati szintű koordinálása, 6) az ITDH befektetés-ösztönzési tevékenységének szakmai felügyeletével kapcsolatos feladatok ellátása, 7) kapcsolattartás a befektetők magyarországi érdekképviseleti szervezeteivel, közreműködés észrevételeik, javaslataik kezelésében, és az általuk felvetett problémák megoldásában, 8) a nemzetközi nagyvállalatokat összefogó Befektetői Tanács működésével kapcsolatos kormányzati tevékenységek ellátása, 9) részvétel az EU Strukturális Alapjaiból társfinanszírozott beruházás-ösztönzési intézkedésekre/programokra vonatkozó javaslatok kidolgozásában, 10) a külföldi működő-tőke bevonását elősegítő stratégia, valamint annak eszközrendszerére vonatkozó javaslatok kidolgozása, az ITDH által gyűjtött és a saját tevékenységi körben szerzett tapasztalatok alapján, 11) a befektetés-ösztönzési célú vezetői tárgyalásokkal és megjelenésekkel összefüggő előkészítő tevékenység koordinálása, az ezekből eredő feladatok ellátása, proaktív részvétel a gazdaságdiplomáciában, 12) a kétoldalú államközi gazdasági vegyes bizottságokon belül működő befektetési munkacsoportok vezetése, 13) a szakállamtitkár feladatkörébe utalt Beruházásösztönzési Célelőirányzat, valamint Nemzeti Beruházásösztönzési Célelőirányzat tervezése, a támogatási programokhoz, a támogatási jogcímekhez rendelt források optimalizálása, részvétel a költségvetési források tervezésében, együttműködés a közreműködő szervezetekkel, az MFB Rt.-vel és az MVF Kht-val, 14) részvétel a főosztály feladatkörébe utalt költségvetési támogatási eszközökből finanszírozott támogatások hatékonyságára vonatkozó mérési és monitoring rendszerek kidolgozásában, az érintett szakmai és érdekképviseleti szervezetekkel történő egyeztetése, ezek működtetése, 15) közreműködés a szakállamtitkár felügyelete alá tartozó feladatok, költségvetési előirányzatok tekintetében a Vezetői Információs Rendszer kialakításában és működtetésében, a havi kontrolling jelentéshez adatszolgáltatás és értékelő elemzés készítése, 16) a fejezeti tervezéshez, beszámoláshoz, és egyéb feladatokhoz kapcsolódó, a szakállamtitkárságot érintő feladatok koordinálása és összefogása, 17) részvétel a közreműködő szervezetek finanszírozására vonatkozó szerződések megkötésében, 18) közreműködés az ITDH finanszírozására vonatkozó szerződések kidolgozásában, 19) az ellentételezési tevékenység szabályozása, kormányzati szintű koordinációja, 2006/94. szám 20) az ellentételezési teljesítések nyilvántartását ellátó Ellentételezési Koordinációs Iroda munkájának irányítása, 21) a haditechnikai beszerzési pályázati felhívások ellentételezési fejezetének összeállítása, részvétel az ajánlatok értékelésében és az ajánlattevőkkel folytatott tárgyalásokban, a minisztérium képviselete a haditechnikai beszerzési pályázatokat lebonyolító és értékelő munkabizottságokban, 22) a haditechnikai beszerzésekhez kapcsolódó ellentételezési megállapodások szövegének kitárgyalása és aláírásra előkészítése, az ellentételezési programok végrehajtásának koordinálása és ellenőrzése, 23) az ellentételezésben érdekelt szakmai és érdekképviseletekkel létrejött együttműködési megállapodás végrehajtásának szervezése, a projekt bázisok karbantartása, 24) az EU és NATO védelmi programokban való magyar részvételhez kapcsolódó ellentételezési tevékenység koordinálása, a vonatkozó megállapodások előkészítése, 25) az Ellentételezési Bizottság munkájának irányítása, a Bizottság titkársági teendőinek ellátása, 26) részvétel a magyarországi vállalkozások beszállító képességének, tevékenységének fejlődését elősegítő programok kidolgozásában, valamint ezek lebonyolításában, együttműködve az ITDH-val; javaslatok kidolgozása a beszállító-ipar fejlesztési stratégiájának továbbfejlesztésére, 27) az OECD Befektetési Bizottságának (IC) keretében létesített Nemzeti Kapcsolattartó Pont működtetése, 28) a külkereskedelem-fejlesztési tevékenység stratégiájának, eszközrendszerének kidolgozása a kereskedelemfejlesztési módszerek fejlesztése, 29) a külgazdasági stratégiában szereplő kereskedelemfejlesztési célok megvalósításának szakmai irányítása, 30) a kereskedelemfejlesztési eszközök, támogatások hatékonyságára vonatkozó mérési és monitoring rendszerek kidolgozása és működtetése, 31) a külgazdasági-kereskedelemfejlesztési eszközrendszerhez és kapcsolódó háttérintézmények, köztük az MFB Rt., az EXIMBANK ZRt., MEHIB, Corvinus ZRt. és más, tőkejuttatással foglalkozó társaságok, szervezetek tevékenységében a kereskedelemfejlesztési szempontok megfelelő érvényre juttatása, 32) részvétel az exportfinanszírozási, hitelbiztosítási és segélyhitelezési tevékenység, valamint az azokhoz kapcsolódó intézményrendszer továbbfejlesztésében, 33) az ITDH éves kereskedelemfejlesztési programjának kialakítása; a végrehajtás felügyelete, a programok megvalósulásának ellenőrzése és értékelése, 34) a feladatkörébe utalt költségvetési támogatási eszközök kiadási előirányzatának tervezése, a támogatási programokhoz, a támogatási jogcímekhez rendelt források optimalizálása, részvétel a költségvetési források tervezésében, együttműködés a közreműködő szervezetekkel, 35) közreműködés a kereskedelemfejlesztési pályázatok feltételrendszerének kidolgozásában, meghirdetésében, ellenőrzésében; a pályázati rendszer működtetésében, a döntések előkészítésében; a pályázat elbírálását végző tárcaközi bizottság működtetésében; a pályázati rendszer működtetésében részt vevő szervek, szervezetek tevékenységében, 2006/94. szám 36) a világkiállításokkal kapcsolatos minisztériumi álláspont kialakításának koordinációja, kapcsolattartás a Világkiállítások Nemzetközi Irodájával (BIE), javaslattétel a képviselendő magyar álláspontra, 37) a működőtőke-export fejlesztési lehetőségeinek figyelemmel kísérése, a tőkekihelyezés-ösztönzési koncepciójának kialakítása, 38) a rendelkezésre álló eszközrendszer alkalmazására és továbbfejlesztésére vonatkozó javaslatok elkészítése révén a potenciális magyarországi tőkeexportőr cégek akvizíciós és beruházási tevékenységének segítése, ösztönzése, 39) az államilag támogatott exportfinanszírozással kapcsolatos tevékenység koordinációja, az exportfinanszírozás nemzetközi képviseletével kapcsolatos feladatok ellátása, közreműködés az EXIMBANK ZRt. és a MEHIB támogatási konstrukcióinak kidolgozásában, 40) a segélyhitelezési (tied aid) politika kidolgozása, a kormányközi megállapodásokat előkészítő nemzetközi tárgyalások irányítása, részvétel a végrehajtás megszervezésében; közreműködés a támogatásra javasolt projekteket elbíráló Kötött Segélyhitelezési Koordinációs Munkacsoport tevékenységében, a Munkacsoport titkársági feladatainak ellátása, 41) részvétel a külföldre irányuló segélypolitika minisztériumot érintő feladatainak elvégzésében, a tárca képviselete a Nemzetközi Fejlesztési Együttműködés tárcaközi szakmai bizottságaiban. 3.3. KERESKEDELEMPOLITIKAI ÉS EU KOORDINÁCIÓS FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: – Kereskedelempolitikai és Nemzetközi Szervezetek Osztály, – Kereskedelmi Védelmi Eszközök Osztály, – EU Koordinációs Osztály. A Főosztály feladatai: 1) az EU közös kereskedelempolitikáját érintő ügyekben kialakítja a magyar szakmai álláspontot, felhatalmazás alapján képviseli azt az EU tanácsi és bizottsági munkaszervek ülésein, 2) szervezi az EU 133-as Bizottságban és annak szektorális albizottságaiban (Szolgáltatások, Textil, Acél, Kölcsönös elismerés és gépjárművek), illetve egyéb kereskedelempolitikai tárgyú EU-testületekben (különösen: Nyersanyag munkacsoport, GSP munkacsoport, Kereskedelmi kérdések munkacsoport, Piacvédelmi bizottság, Antidömping bizottság, Piacrajutási tanácsadó bizottság, Vámunió munkacsoport, Származási szabályok munkacsoport) képviselendő egységes magyar pozíció kialakítására irányuló minisztériumi, illetve tárcaközi együttműködést, 3) ellátja az EKTB 25. Külgazdasági kapcsolatok szakértői munkacsoport vezetését és titkársági teendőit, részt vesz a hatáskörébe tartozó témákkal foglalkozó egyéb EKTB munkacsoportok tevékenységében, 2006/94. szám 4) az európai uniós tagságból fakadó kereskedelempolitikai követelmények feltárása, meghatározása és megfelelő érvényre juttatása érdekében folyamatosan elemzi az e körbe tartozó közösségi követelményrendszert, a közösségi politikákat, és – az érintett szervezeti egységekkel együttműködve – gondoskodik az ezzel összefüggő feladatok ellátásáról, 5) a kormányzati döntés előkészítés során a minisztérium álláspontjaként, észrevételeként érvényre juttatja az uniós tagságból fakadó kereskedelempolitikai követelményeket, 6) ellátja a Kereskedelmi Világszervezet (WTO), a Gazdasági és Fejlesztési Együttműködési Szervezet (OECD), az ENSZ Kereskedelmi és Fejlesztési Konferencia (UNCTAD), a WTO/UNCTAD Nemzetközi Kereskedelmi Központ (ITC) és a nemzetközi többoldalú áruegyezmények tevékenységében való magyar részvétel irányítását, 7) a 6) pontban felsorolt szervezeteket illetően szervezi a magyar álláspont kidolgozását és egyeztetését, gondoskodik a magyar tevékenység összehangolásáról, ellátja a magyar külgazdasági érdekek képviseletét, biztosítja azok összhangját az EU közös kereskedelempolitikájával, és szükség szerint az ott született döntések végrehajtását szolgáló intézkedési javaslatokat tesz, 8) ellátja a genfi Állandó WTO Képviselet, a párizsi Állandó OECD Képviselet, valamint a brüsszeli Állandó EU Képviseletre a tárca által delegált szakdiplomaták irányításával és felügyeletével kapcsolatos szakmai, és hatáskörébe utalt egyéb feladatokat, gondoskodik a fenti állomáshelyekre kihelyezésre kerülő szakdiplomaták szakmai felkészítéséről, tevékenységük ellenőrzéséről és értékeléséről, 9) az OECD, WTO és UNCTAD tagállamok minisztereinek és a szervezetek vezető tisztviselőinek – e szervezetek tevékenységével kapcsolatos – látogatásai esetében ellátja a látogatások szervezésével kapcsolatos feladatokat, 10) ellátja az OECD Magyar Nemzeti Bizottság titkársági teendőit, 11) a 6) pontban fel nem sorolt nemzetközi gazdasági szervezetek tevékenységét illetően az érintett szervezeti egységekkel, illetve társszervekkel együttműködésben részt vesz a minisztérium álláspontjának kialakításában és képviseletében, a hatáskörébe tartozó külgazdaságpolitikai ügyekben irányítja a munkát, 12) ellátja a vámpolitikára, vámtarifára és azok érvényesítésére vonatkozó közösségi javaslatok, jogszabályok véleményezését, a Vámtarifa Bizottság titkársági teendőit, a vámunióval, vámjoggal kapcsolatos tagállami feladatok minisztériumi koordinálását, 13) ellátja az EU kereskedelmi védelmi eszközök alkalmazásával kapcsolatos nemzeti álláspontok kialakításával, egyeztetésével és képviseletével kapcsolatos feladatokat, 14) véleményezi a hatáskörébe tartozó nemzetközi szervezetekben vállalt magyar kötelezettségek szempontjából a gazdasági jogszabályok tervezeteit, 15) közreműködik a külgazdaságpolitikai elemző és értékelő feladatok ellátásában, 16) részt vesz a Magyarország vagy az Európai Unió által kötendő nemzetközi kereskedelmi, gazdasági szerződések előkészítésében és a vonatkozó tárgyalásokon, ellátja a szerződésekből adódó, hatáskörébe tartozó végrehajtási feladatokat, 2006/94. szám 17) információt gyűjt az áru és szolgáltatás exportot akadályozó gyakorlatokról, ezeket rendszerezi, értékeli és szükség szerint intézkedési javaslatokat dolgoz ki, működteti a Kereskedelmi Akadályok Tájékoztató Irodáját, 18) figyelemmel kíséri és értékeli az EU-n kívüli országok, regionális együttműködések kereskedelempolitikáját és a nemzetközi kötelezettségek betartását, e tárgykörben kidolgozza az EU relációs külkapcsolati munkacsoportjaiban képviselendő magyar szakmai álláspontot, 19) előkészíti és szervezi a kereskedelempolitikai tárgyú találkozókat, a nemzetközi tárgyalásokhoz a feladat- és hatáskörébe tartozó ügyekben ismertetőket, háttéranyagokat készít, javaslatot ad a képviselendő magyar álláspontra, 20) részt vesz a külgazdasági szakdiplomaták szakmai felkészítésében, valamint éves beszámoltatásukban, tevékenységük ellenőrzésében és értékelésében, 21) Magyarország nemzetközi gazdasági kötelezettségei szempontjából véleményezi a kétoldalú beruházás-védelmi megállapodások tervezeteit, 22) a minisztérium európai uniós ügyekkel kapcsolatos feladatainak összefogása, 23) kapcsolattartás az Európai Unió intézményeivel – különösen az Európai Tanáccsal, az Európai Bizottsággal, az Európai Parlamenttel, az Európai Bírósággal, a Régiók Bizottságával és a Gazdasági és Szociális Bizottsággal – és a Magyar Köztársaság Európai Unió mellett működő Állandó Képviseletével, továbbá az európai uniós ügyekben az Országgyűlés és az Európai Parlament képviselőivel a Parlamenti Kapcsolatok Főosztály bevonásával, 24) az Európa Tanács tárcát érintő ügyeinek koordinálása, 25) a minisztérium képviselete az Európai Koordinációs Tárcaközi Bizottságban (EKTB), valamint részvétel a tárca illetékességébe tartozó EKTB munkacsoportokban (közlekedés, áruk szabad áramlása, piacfelügyelet, iparpolitika, kis- és középvállalkozási politika, energetika, különleges és kizárólagos jogok, külgazdasági kapcsolatok) a koordinált, egységes működés biztosítása érdekében és a minisztériumi álláspont Európai Unió felé történő kialakítása és/vagy koordinálása, 26) a közösségi joganyagok megjelenésének figyelemmel kísérése, a jogharmonizációs javaslatok elkészítésével és a harmonizációt megvalósító hazai jogszabályok bejelentésével (notifikációjával) kapcsolatos feladatok összefogása, a közösségi jogban foglalt kötelezettségek teljesítésével összefüggő feladatok elvégzése és koordinálása (kötelezettségszegési eljárások, európai bírósági ügyek), 27) a Transz-európai Közlekedési Hálózat (TEN-T) magyar szakaszának kialakításával kapcsolatos feladatok elvégzése, és a „Tágabb Európa” kezdeményezéssel kapcsolatos minisztériumi feladatok koordinálása, 28) a Magyarország európai uniós tagságát érintő ügyekben a minisztérium vezetői szintű, két- és többoldalú nemzetközi tárgyalásainak előkészítése, más kormányzati szervek EU tárgyalásaihoz a tárcát érintő javaslatok összeállítása, a tárgyalásokból adódó intézkedési tervek elkészítése, az ezekből eredő feladatok tárcán belüli felelőseinek – az érintett ágazati főosztályokkal folytatott egyeztetés alapján történő – kijelölése, a feladatok végrehajtásának ellenőrzése és arról beszámoló készítése a tárca vezetése részére, 29) európai uniós ügyekben felhatalmazás szerint a minisztérium képviselete két- és többoldalú tárgyalásokon, a részvétel és érdekérvényesítés összehangolása és koordinációja, 2006/94. szám 30) a Közösség harmadik országokkal létesítendő egyezményeivel összefüggő tárcafeladatok koordinációja, 31) más tárcáknak az Európai Uniót érintő előterjesztéseire vonatkozó minisztériumi álláspont kialakítása, valamint európai uniós ügyeket érintő külső megkeresésekre (Országgyűlés Külügyi Hivatala, Köztársasági Elnöki Hivatal, Miniszterelnöki Hivatal, Külügyminisztérium stb.) adandó válaszok összeállítása, 32) a minisztérium költségvetésében szereplő EU tagsággal kapcsolatos feladatok fejezeti kezelésű előirányzatok kezelői feladatainak ellátása, 33) a tagállami működés során az EU tanácsi és bizottsági munkacsoportjaiban részt vevők európai uniós továbbképzési feladatainak ellátása a Humánpolitikai Főosztállyal együttműködve. 3.4. NEMZETKÖZI KAPCSOLATOK FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: – Fejlesztési Projektek Osztály, – EU- tagországok Bilaterális Kapcsolatai Osztály, – EU-n kívüli Bilaterális Kapcsolatok Osztály, – Nemzetközi Kapcsolatok Szervezési Osztály. A Főosztály feladatai: 1) a társfőosztályokkal együttműködésben javaslatot tesz a gazdaságdiplomáciai tevékenység súlyponti célkitűzéseinek meghatározására, szervezi és irányítja azok hazai és külföldi megvalósítását, 2) a kiemelt relációk tekintetében a külgazdasági kapcsolatok alakítása irányelveinek kidolgozása, 3) a kétoldalú külgazdasági kapcsolatrendszer gondozása, a kétoldalú kapcsolatokat érintő magyar álláspontok véleményezése, 4) a minisztérium vezetői szintű két- és többoldalú nemzetközi tárgyalásainak előkészítése, más kormányzati szervek nemzetközi tárgyalásaihoz a tárcát érintő javaslatok összeállítása, a tárgyalások külgazdasági részanyagainak összeállítása (a kizárólag közlekedési témájú ügyek kivételével), 5) a minisztérium vezetői szintű két- és többoldalú nemzetközi tárgyalásaiból adódó intézkedési terv elkészítése, az érintett szakmai főosztályokkal folytatott egyeztetés alapján az ezekből eredő feladatok tárcán belüli felelőseinek kijelölése, a feladatok végrehajtásának ellenőrzése és beszámoló készítése a tárca vezetése részére (a kizárólag közlekedési témájú ügyek kivételével), 6) más tárcák külgazdasági (a befektetés-ösztönzési, kereskedelemfejlesztési és kereskedelempolitikai kérdések kivételével) vonatkozású ügyeket érintő előterjesztéseire vonatkozó minisztériumi álláspontot kialakítása, valamint a tárcát érintő külső megkeresésekre (Országgyűlés Külügyi Hivatala, Köztársasági Elnöki Hivatal, Miniszterelnöki Hivatal, Külügyminisztérium stb.) adandó válaszok összeállítása, 2006/94. szám 7) a kétés többoldalú nemzetközi egyezmények és megállapodások kidolgozásával, aláírásával, jóváhagyásával és kihirdetésével összefüggő feladatok ellátása (a kizárólag közlekedési témájú ügyek kivételével), 8) az állam- és kormányközi, tartományi és regionális szintű külgazdasági konzultációk, valamint gazdasági vegyes bizottságok működtetése, a titkársági feladatok ellátása, 9) feladat és hatáskörében a minisztérium képviselete a nemzetközi két- és többoldalú tárgyalásokon, 10) a külgazdasági szakdiplomaták és a hazai vállalkozások, érdekképviseletek jelzései alapján a partnerországok piacra jutási lehetőségeket akadályozó rendelkezéseinek, illetve gyakorlatának elhárítása érdekében azok megszüntetésére vonatkozó intézkedések kezdeményezése, közreműködés a szükséges lépések megtételében, 11) szakmai irányítás és felügyelet gyakorolása, az ITDH közreműködésével, a hatáskörébe tartozó országokban tevékenykedő külgazdasági szakdiplomaták munkája felett, kezdeményezi kiválasztásukat, koordinálja a velük kapcsolatos hazai feladatokat, részt vesz szakmai felkészítésükben, valamint éves beszámoltatásukban, tevékenységük ellenőrzésében és értékelésében, 12) szakmailag kezeli a külgazdasági szakdiplomata hálózat szakmai irányításához kapcsolódó fejezeti kezelésű költségvetési célelőirányzatot, 13) rendszeres kapcsolattartás a Kormány által meghatározott, feladatkörébe tartozó országcsoportokkal való gazdasági kapcsolatok fejlesztésére kinevezett kormánybiztosokkal, kormány-megbízottakkal, 14) a tárca külgazdasági ügyeiben kapcsolatot tart a külföldi társminisztériumokkal, a magyar külképviseletekkel, a hazánkba akkreditált diplomáciai testületekkel és a külföldi szakmai körök szervezeteivel, kamaráival, 15) a külgazdasági szakdiplomaták éves, féléves és egyéb szakmai jelentései, a rendelkezésre álló szakmai információk, külkereskedelmi statisztikák, feldolgozása és az érintett szervezeti egységekhez történő eljuttatása, 16) a feladatkörébe tartozó regionális nemzetközi együttműködésekben a tárca munkájának és az ott vállalt, a minisztériumot érintő feladatok végrehajtásának koordinációja, 17) az egyes relációk külgazdasági politikájának figyelemmel kísérése, azok magyar gazdaságra és a kétoldalú kapcsolatokra gyakorolt hatásának értékelése, elemzése, 18) a feladatköréhez tartozó relációk tekintetében a külkereskedelmi folyamatok alakulásának figyelemmel kísérése, ezekről a nemzetközi információforrások és statisztikai adatok alapján elemzések, értékelések, prognózisok készítése, az EU külkereskedelmi folyamatairól információs és tájékoztató anyagok készítése, 19) a feladatkörébe tartozó relációk esetében a külgazdasági diplomaták rendszeres tájékoztatása a magyar külkereskedelmi forgalom, valamint a külgazdasági politika alakulásáról, aktuális kérdéseiről, 20) az EFTA Tanácsi Munkacsoport vezetési feladatainak ellátása, ezzel összefüggésben a feladat és hatáskörébe tartozó ügyekben a brüsszeli EU Állandó Képviselet illetékes munkatársainak irányítása, 21) a Moszkvai Kereskedelmi Képviselet irányításával és felügyeletével kapcsolatos szakmai és hatáskörébe utalt egyéb feladatok ellátása, 22) az ideiglenes külföldi kiküldetések szervezésével, bonyolításával összefüggő feladatok ellátása, az utazási keret felosztása és ellenőrzése, az úti-jelentések 2006/94. szám regisztrálása, nyilvántartása; a tárca hivatalos anyagainak (idegen nyelvre/-ről történő) fordításával kapcsolatos teendők ellátása.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes